b'\n_START_ARTICLE_\nHans Heinrich von Thyssen-Bornemisza\n_START_PARAGRAPH_\nHans Heinrich von Thyssen-Bornemisza, al c\xc4\x83rui nume complet a fost Hans Heinrich \xc3\x80gost G\xc3\xa1bor Tasso Freiherr von Thyssen-Bornemisza de K\xc3\xa1szon et Imp\xc3\xa9rfalva (Scheveningen, Haga, Olanda, 13 aprilie, de 1921 - San Feliu de Guixols, Spania, 26 aprilie de anul 2002), a fost un renumit om de afaceri \xc8\x99i colec\xc8\x9bionar de art\xc4\x83._NEWLINE_Un membru proeminent al sag\xc4\x83i germane Thyssen, una dintre cele mai puternice din industria european\xc4\x83, baronul a condus un\xc2\xa0emporium multina\xc8\x9bional cu mai mult de 200 de companii, dar cel mai adesea este amintit acum ca un\xc2\xa0Mecena. A condus funda\xc8\x9bia Muzeului Thyssen-Bornemisza din Madrid, deschis \xc3\xaen 1992 pentru a expune nucleul cel mai valoros a \xc2\xa0fabuloasei sale\xc2\xa0colec\xc8\x9bii private\xc2\xa0de pictur\xc4\x83 veche, modern\xc4\x83 \xc8\x99i contemporan\xc4\x83, considerat\xc4\x83 cea mai important\xc4\x83 a secolului al XX-lea \xc8\x99i adunat\xc4\x83 de el \xc8\x99i de tat\xc4\x83l s\xc4\x83u timp de peste \xc8\x99apte decenii._NEWLINE_N\xc4\x83scut \xc3\xaen Olanda, baronul Thyssen-Bornemisza, a avut cet\xc4\x83\xc8\x9benie\xc2\xa0elve\xc8\x9bian\xc4\x83,\xc2\xa0titlu nobiliar\xc2\xa0maghiar,\xc2\xa0re\xc8\x99edin\xc8\x9b\xc4\x83\xc2\xa0legal\xc4\x83 \xc3\xaen Monaco (pentru probleme fiscale) \xc8\x99i alte case \xc3\xaen Marea Britanie, \xc3\xaen\xc2\xa0Paris \xc8\x99i \xc3\xaen\xc2\xa0Jamaica, \xc3\xaen timp ce la b\xc4\x83tr\xc3\xa2ne\xc8\x9be a tr\xc4\x83it \xc3\xaen principal \xc3\xaen Spania. A cincea \xc8\x99i ultima sa so\xc8\x9bie, Carmen "Tita" Cervera, a contribuit \xc3\xaen mod decisiv, prin negocieri, la deschiderea muzeului din Madrid.\n_START_SECTION_\nAntecedente: familia\n_START_PARAGRAPH_\nHans Heinrich s-a n\xc4\x83scut \xc3\xaen Scheveningen, o suburbie la malul m\xc4\x83rii a\xc2\xa0Hag\xc4\x83i, fiul lui Heinrich Thyssen (1875-1947), baron de Thyssen-Bornemisza, \xc8\x99i prima dintre cele trei neveste ale lui, baroneasa maghiar\xc4\x83 Margit Bornemisza de K\xc3\xa1szon \xc8\x99i Imp\xc3\xa9rfalva (1887-1971)._NEWLINE_Familia Thyssen\xc2\xa0a fost una dintre cele mai puternice din industria european\xc4\x83 \xc3\xaen secolul XX. Averea sa a fost fondat\xc4\x83 \xc3\xaen secolul al XIX-lea de c\xc4\x83tre bunicul lui Hans Heinrich, August (1842-1926): s-a specializat \xc3\xaen produc\xc8\x9bia de o\xc8\x9bel, \xc3\xaen principal pentru industria de armament; un sector care a \xc3\xaenflorit \xc3\xaen anii de dinaintea Primului R\xc4\x83zboi Mondial. August Thyssen a construit o re\xc8\x9bea de companii care acoper\xc4\x83 \xc3\xaentregul proces de produc\xc8\x9bie: de la extrac\xc8\x9bia de c\xc4\x83rbune pentru topitorii, p\xc3\xa2n\xc4\x83 la trenuri \xc8\x99i nave pentru transportul o\xc8\x9belului; aveau inclusiv propria lor banc\xc4\x83. De\xc8\x99i era un om de o moralitate auster\xc4\x83, a achizi\xc8\x9bionat un castel cu terenuri \xc3\xaentinse (Landsberg) \xc3\xaen apropiere de Essen. Acolo sunt \xc3\xaengropa\xc8\x9bi el \xc8\x99i succesorii s\xc4\x83i.\n_START_SECTION_\nRodin, germeni de colectare\n_START_PARAGRAPH_\nPrimul membru din saga Thyssen, patriarhul August, a fost cel care s-a afundat \xc3\xaen lumea artei: de\xc8\x99i nu a fost interesat de pictur\xc4\x83, a adunat o vreme doar copii de picturi celebre; \xc3\xaens\xc4\x83 \xc3\xaen\xc2\xa01900 , el a avut ocazia s\xc4\x83-l \xc3\xaent\xc3\xa2lneasc\xc4\x83 pe sculptorul Auguste Rodin\xc2\xa0la\xc2\xa0Expozi\xc8\x9bia Universal\xc4\x83 de la Paris, \xc8\x99i c\xc3\xa2\xc8\x9biva ani mai t\xc3\xa2rziu (circa 1906-11) i-a cump\xc4\x83rat \xc8\x99apte statui de marmur\xc4\x83, din care patru apar\xc8\x9bin acum Carmenei Cervera \xc8\x99i sunt expuse \xc3\xaen muzeul din Madrid.\n_START_SECTION_\n\xc3\x8en Olanda \xc8\x99i \xc3\xaen Elve\xc8\x9bia\n_START_PARAGRAPH_\n\xc3\x8en 1919, \xc3\xaenainte de revolu\xc8\x9bia comunist\xc4\x83, condus\xc4\x83 de B\xc3\xa9la Kun \xc3\xaen Ungaria, familia Thyssen-Bornemisza, \xc2\xa0a decis s\xc4\x83 plece din \xc8\x9bar\xc4\x83 \xc8\x99i s-a stabilit \xc3\xaen Olanda, unde erau bazate mai multe dintre companiile sale. \xc3\x8en Haga baronul a \xc3\xaenceput s\xc4\x83-\xc8\x99i formeze colec\xc8\x9bia \xc8\x99i acolo s-a n\xc4\x83scut ultimul s\xc4\x83u fiu, Hans Heinrich, \xc3\xaen 1921. Baronii s-au desp\xc4\x83r\xc8\x9bit c\xc3\xa2\xc8\x9biva ani mai t\xc3\xa2rziu \xc8\x99i, dup\xc4\x83 ob\xc8\x9binerea divor\xc8\x9bului, Heinrich a contractat o a doua c\xc4\x83s\xc4\x83torie \xc3\xaen 1932 cu o t\xc3\xa2n\xc4\x83r\xc4\x83 frumusete berlinez\xc4\x83, Maud Feller, care a exercitat o influen\xc8\x9b\xc4\x83 decisiv\xc4\x83 asupra colec\xc8\x9biei: cu sfatul expertului\xc2\xa0Rudolph Heinemann\xc2\xa0l-a convins pe baron s\xc4\x83 adune tablouri de nivel superior, \xc8\x99i a fost, de asemenea, ideea ei s\xc4\x83 cumpere \xc8\x99i s\xc4\x83 redecoreze\xc2\xa0Vila Favorita, un somptuos conac \xc3\xaen Castagnola (Elve\xc8\x9bia), pe malul Lacului Lugano. A cump\xc4\x83rat-o de la Leopold de Prusia\xc2\xa0, cu banii ob\xc8\x9binu\xc8\x9bi din v\xc3\xa2nzarea unui tablou de Watteau._NEWLINE_Noul cuplu a construit \xc3\xaen gr\xc4\x83dina\xc2\xa0Villei Favorita un pavilion cu 18 camere pentru a-\xc8\x99i afi\xc8\x99a colec\xc8\x9bia, care cre\xc8\x99tea rapid. Deja \xc3\xaen 1930 fuseser\xc4\x83 expuse \xc3\xaen Neue Pinakothek din M\xc3\xbcnchen\xc2\xa0un set de 400 de buc\xc4\x83\xc8\x9bi \xc8\x99i, \xc3\xaen doar un deceniu, baronul Heinrich cump\xc4\x83rat multe dintre cele mai bune opere, cea mai mare parte din secolelor XV-XVI: Jan van Eyck (Dipticul\xc2\xa0Buna Vestire), D\xc3\xbcrer (Isus \xc3\xaentre doctori), Holbein (Portretul lui Henric al VIII-lea), Cranach (Nimfa de la f\xc3\xa2nt\xc3\xa2na), Baldung Grien (Portretul unei doamne, Adam \xc8\x99i Eva), Vittore Carpaccio (T\xc3\xa2n\xc4\x83r cavaler \xc3\xaentr-un peisaj), Fra Angelico (Madonna umil\xc4\x83), Ghirlandaio (Portretul Giovannei Tornabuoni), Sebastiano del Piombo (Ferry Carondelet \xc8\x99i secretarii lui), Caravaggio (Santa Catalina), Frans Hals (Grup familiar cu \xc2\xa0servitor negru) ... Acest muzeu privat \xc8\x99i-a deschis por\xc8\x9bile \xc3\xaen anul 1937, dar pentru scurt timp, deoarece a trebuit s\xc4\x83 fie \xc3\xaenchis din cauza celui de-al Doilea R\xc4\x83zboi Mondial. Va\xc2\xa0fi redeschis \xc3\xaen urm\xc4\x83torul deceniu._NEWLINE_O alt\xc4\x83 ramur\xc4\x83 a familiei Thyssen, \xc3\xaen frunte cu Fritz, fratele mai mare al lui Heinrich, a r\xc4\x83mas \xc3\xaen Germania \xc8\x99i l-a sus\xc8\x9binut pe Adolf Hitler \xc3\xaen debutul s\xc4\x83u politic, ceea ce a dus la controverse ani dup\xc4\x83 aceea: \xc3\xaen mod simplist a fost asociat numele Thyssen nazismului, ocolindu-se faptul c\xc4\x83 erau dou\xc4\x83 familii Thyssen, diferite, \xc3\xaendep\xc4\x83rtate, at\xc3\xa2t \xc3\xaen afaceri c\xc3\xa2t \xc8\x99i \xc3\xaen rela\xc8\x9bie personal\xc4\x83. \xc3\x8en acest timp, Bornemisza din Ungaria fugea \xc3\xaen Costa Rica, persecutat fiind de c\xc4\x83tre Adolf Hitler \xc3\xaen primii ani\xc2\xa040.\n_START_SECTION_\n"M\xc3\xa2ntuitorul" din colectia paterna\n_START_PARAGRAPH_\nDorin\xc8\x9ba de a \xc3\xaendeplini visul tat\xc4\x83lui s\xc4\x83u, o galerie de art\xc4\x83 accesibil\xc4\x83 pentru public \xc8\x99i numit\xc4\x83\xc2\xa0Thyssen-Bornemisza, a fost - potrivit spuselor lui Hans Heinrich -este ceea ce l-a determinat s\xc4\x83 se cufunde cu totul \xc2\xa0\xc3\xaen colectarea de opere de art\xc4\x83. A \xc2\xa0r\xc4\x83scump\xc4\x83rat de la fra\xc8\x9bii s\xc4\x83i cele mai bune picturi primite de ace\xc8\x99tia (cum ar fi capodopere de Holbein \xc8\x99i Caravaggio), iar din anul 1956 s-au al\xc4\x83turat multe alte opere, nu numai vechi, dar \xc8\x99i moderne: - a extins repertoriul p\xc3\xa2n\xc4\x83 la Impresionism \xc8\x99i avangardele secolului al XX-lea, o etap\xc4\x83 artei pe care tat\xc4\x83l s\xc4\x83u - cu gusturi mai tradi\xc8\x9bionale - le-a ignorat. Deci, el a alternat achizi\xc8\x9bionarea unor\xc2\xa0Duccio, El Greco, Rubens,\xc2\xa0Goya,\xc2\xa0Van Gogh, Kandinsky, Picasso, Mondrian, Lucio Fontana...\xc2\xa0'